Højesteret fastholder udvisning af tyrker fra Brønderslev

En tyrkisk mand fra Brønderslev undgår ikke at blive udvist, efter at han overfaldt sin svigerdatter på 22 år med livsfarlige knivstik. Højesteret stadfæstede fredag udvisningen af Omar Sari på 47 år. I Vestre Landsret blev straffen fastsat til fængsel i syv år, men på dette punkt imødekom Højesteret hans ønske om en mildere dom og satte straffen ned til seks års fængsel, som er det normale for drabsforsøg. Ved forbrydelsen er der ikke særlige omstændigheder, som kan begrunde en hårdere dom end normaltaksten, lød det. /ritzau/